b'\n_START_ARTICLE_\nOperasjon \xc2\xabWooden Leg\xc2\xbb\n_START_SECTION_\nAksjonen\n_START_PARAGRAPH_\nDe israelske flyene bombet Styrke 17s h\xc3\xb8ykvarter, PLOs kommunikasjonssenter og PLOs generalstab. I tillegg ble Arafats private villa, samt fire andre PLO-lederes villaer truffet. Det har blitt antatt at mellom 50 og 150 mennesker omkom. Flere av dem skal ha v\xc3\xa6rt sivile tunisiere. Israel hevdet at 60 PLO-medlemmer ble drept i angrepet, samt flere av lederne i Styrke 17._NEWLINE_PLOs ledere skulle etter planen ha et m\xc3\xb8te i hovedkvarteret klokka 11:00, like f\xc3\xb8r angrepet. Men dette ble avlyst like f\xc3\xb8r._NEWLINE_Israel benyttet \xc3\xa5tte F-15 Eagle i angrepet. Den lange distansen fra Israel til Tunis gjorde at flyene m\xc3\xa5tte ha drivstoffp\xc3\xa5fyll i lufta.\n_START_SECTION_\nInternasjonale reaksjoner\n_START_PARAGRAPH_\nEgypt og Tunisia var blant dem som ford\xc3\xb8mte angrepet sterkest, men Israel m\xc3\xb8tte ogs\xc3\xa5 sterk ford\xc3\xb8mmelse fra de europeiske utenriksministrene. USAs regjering gikk langt i \xc3\xa5 forsvare den israelske aksjonen som legitim, men modererte sitt utsagn noe i ettertid._NEWLINE_Tunisia klagde \xc3\xb8yeblikkelig saken inn til FN, og den 4. oktober kom FNs sikkerhetsr\xc3\xa5d med en ford\xc3\xb8mmelse av Israels handling (USA avstod fra \xc3\xa5 stemme).\n_START_SECTION_\nF\xc3\xb8lger\n_START_PARAGRAPH_\nEgypt avbr\xc3\xb8t de p\xc3\xa5g\xc3\xa5ende forhandlingene med Israel om grenseomr\xc3\xa5det Taba som en konsekvens av angrepet. Forholdet mellom USA og Tunisia ble skadelidene, b\xc3\xa5de som en f\xc3\xb8lge av angrepet og p\xc3\xa5 grunn av USAs uvilje til \xc3\xa5 ford\xc3\xb8mme det.'